Գիտության պետական կոմիտեի նախագահ Ս. Հարությունյանը, խոսելով Արցախի գիտական կենտրոնի հետ համագործակցության մասին, նշել է, որ կոմիտեի հիմնական նպատակն է եղել Արցախում գիտական կադրեր պատրաստելը, և կարևոր ձեռքբերում է համարել համագործակցության 6 տարիների ընթացքում 6 գիտաշխատողի գիտական աստիճանի պաշտպանությունը: Նա գոհունակություն է հայտնել նաև միջազգային բարձր հեղինակություն ունեցող ամսագրերում տպագրված գիտական հոդվածների, ինչպես նաև` որոշ ուսումնասիրությունների արդյունքներ տնտեսության մեջ արդեն կիրառվելու կապակցությամբ: «Հույս ունեմ, որ առաջիկա տարիներին ևս կունենանք գիտության նոր թեկնածուներ և դոկտորներ: Եթե մենք տեսնենք, որ Արցախում արդեն կադրային մակարդակը բարձրացել և ավելի է բարձրանում, Արցախի գիտնականներին հնարավորություն կտանք մասնակցելու Գիտության պետական կոմիտեի իրականացրած այլ ծրագրերի, այդ թվում` միջազգային»,_նշել է պարոն Հարությունյանը: